ФахӀд ибн Ӏабдул-Ӏазиз Аль СаӀуд ( / 1923 - 1 август 2005) — СаӀудийн Ӏаьрбийчоьнан пхоьалгӀа паччахь а (1982-2005), «Шина маьждиган гӀуллакххо» а ву (1986 шеран 27 октябрехь).

Биографи
ФахӀд вина 1923-чу шеран 16-чу мартехь Риядехь, СаӀудийн Ӏаьрбийчохь. Иза саӀудийн хьалхарчу паччахьан Ӏабдул-Ӏазизан кӀант ву, Судайри тукхаман векал а ву. Шен нанас вина вешина Халидан метта верасалла хӀоьттина хиллера иза 1982 шеран 13 июнехь.

1986 шеран 27 октябрехь «Цуьнан Возалла» аьллачу титулан дуьхьала вара иза, цо тӀелаьцна титул «Шина маьждиган гӀуллакххо» йу.

1995 шеран 29 ноябрехь йоккха инсульт хиллачул тӀаьхьа, коьртачу декъехь цо мехкан урхалладар дӀаделла шен цӀийнах волчу веше ӀабдуллахӀе, ФахӀд кхелхича паччахьаллин верасалла хилла волу, 2005 шеран 1 августехь. 1992-чу шарахь ФахӀд паччахьо Паччахьаллин Коьрта Закон кхоьллина «СаӀудийн Ӏаьрбийчоьнан урхаллин коьрта низам» аьлла цӀе а туьллуш.

Цуьнан кӀанта Мухьаммада Малхбалехьара провинцин (Аш-Шаркъиййатан) губернаторан гӀуллакх лаьцна (1985-2013).

Виццавалар
ФахӀдан сийнна цӀе тиллина ФахӀд паччахьан тӀайна, СаӀудийн Ӏаьрбийчоьца а, Бахьрайнаца а дозуш долу.
ФахӀдан сийнна цӀе тиллина Астана гӀалахь урам ду, Казахстанан Республикин столицехь.
ФахӀдан сийнна цӀе тиллина Сийлахь-деза Къуръан арахецаран комплексана Мадинат гӀалахь (СаӀудийн Ӏаьрбийчоь).
ФахӀдан сийнна цӀе тиллина футболан турнир йу, тӀаьхьа цунна кхин цӀе тиллина «Конфедерацийн кубок» аьлла.

Доьзал
ФахӀд паччахьан йалх кӀант а, йиъ йоӀ а ю:
Файсал бин ФахӀд (1945–1999)
Мухьаммад бин ФахӀд (Январь 1950)
СаӀуд бин ФахӀд (8 октябрь 1950)
СултӀан бин ФахӀд (1951)
Халид бин ФахӀд (Февраль 1958)
Ӏабдул-Ӏазиз бин ФахӀд (1973).

Кхалхар
2005-чу шеран 27-майхь ФахӀд цомгуш а хилла Файсал паччахьан госпитале вигна. 1-чу августехь 07:30 даьлча дӀакхелхина ФахӀд.

Тайпа

СовгӀаташ
Паччахьаллин Викториански зӀе.

Лаамалла орден (Азербайджан) (7 март 2005)
ФахӀд бин Ӏабдул-Ӏазиз Аль СаӀуд